Newsgroup: italia.trieste.discussioni
Titolo: I Buchtel

Dopo la richiesta ai frequentatori de questo NG su  don Cosulich, adeso toca
ai buchtel: dale stele ale stale!
Domanda: ghe xe ancora qualche paneteria che fa i buchtel, e se sě, dove ?
Una volta ghe iera una paneteria dele parti de v.Piccardi che li fazeva e li
vendeva. E adeso ?
Saluti.
Garum.


BOOOOONI!!!
Mi li gò comprai in via San Spiridione, in quela paneteria vizin la Ciesa
dei Sciavoni, però
iera bastanza tempo fà... no sò se i li fa ancora, comunque i iera veramente
squisiti ....  pena fati pò ..... roba de lecarse i mustaci!
Prova a andar a veder, pol esser che i li fazi ancora!
Ciao Jole de San Giacomo
Posted via SGS - San Giacomo Server - 
http://www.joledesangiacomo.it

 iera bastanza tempo fà... no sò se i li fa ancora, comunque i iera
veramente
* G'ho capì de quala paneteria che te parli, grazie per la risposta, la
volta che vegno a TS provo a andar veder.
Saluti.
Garum.

 Domanda: ghe xe ancora qualche paneteria che fa i buchtel, e se sì, dove ?


 ha scritto nel messaggio
news:Vtlu8.35265$m41.9...@twister2.libero.it...

Booooni!!!
Te li trovi nela paneteria in via giacinto galina...
'dio                            Meneldil

 Domanda: ghe xe ancora qualche paneteria che fa i buchtel, e se sì, dove ?
ara, no xe gnanca tanto difizile farseli de soli, se se ga tempo: la rizeta
xe sula Cucina Triestina dela Stelvio, comunque, no so a memoria le dosi, ma
te digo come che se fa:
un panetto de lievito con un do cuciarade de late tepido, un cuciarin de
zuchero e un poco de farina, te missi tuto e te meti sul calorifero coverto
con una strazza, che cressi, ghe vol zirca mez'ora. Po te zonti tanta farina
( me par che in tuto sia mezo chilo, ma no voleria dir sempiade), rossi de
ovo, zuchero, buro squaiado e te lavori tuto col impastatrice con le
virigole, anca venti minuti, più che te fa meio xe, le vece rizete a man
diseva bater un'ora a man finche fa bole, te meti de novo sul calorifero
coverto cola strazza e te speti che cressi, anche più de un'ora. A questo
punto te ciapi sta pasta e te la stiri col rodolo per la pasta ( ghe xe un
termine più specifico? no so) che sia circa alto un centimetro e te tai a
retangoli de circa 5 x 10 cm, te ghe meti dentro un cuciarin de marmelada ,
mi me piasi quela de armelini, te seri in modo de far un quadratin e te meti
in una pirofila tuti un vizin de l'altro, e te meti de novo coverto cola
strazza sul calorifero che se alzi la terza volta, stavolta basterà una
mezora. A questo punto te meti in forno, no tropo forte, sarà sui 180 °, e
ghe  vol boni 40 minuti che sia ben coto con un poco de color ...e xe fato,
se ghe por meter sora un poco de zuchero a velo. Insoma, te cominzi ale 2
del dopopranzo e te li ga verso le 6 de sera, ma no se lavora tuto el tempo.
Mi li fazzo sul serio cussì, ma una- due volte al anno.
E se più o meno la stessa pasta inveze che meterla in pirofila e dopo in
forno te la frizzi, te ga i crafen! ma mi le rare volte che go fato go avudo
dificoltà col frizerli, o i se brusa, o i resta crudi, o i se verzi e tuta
la marmelata scampa fora!
--
Elisabetta Marcovich,
Trieste

 Domanda: ghe xe ancora qualche paneteria che fa i buchtel, e se sì, dove ?
EI Buchtel lo go trova' :  Pasticeria panificio Giudici- v.Oriani 9/a...
.. vis a vis la Madonnina de oro in p.zza Garibaldi.
 Saluti Siba

  Saluti Siba
* Ve ringrazio tuti per le precise e sollecite risposte e no parlemo poi
dela *prima dela clase* de 'sto NG (alias Elisabetta) che g'ha avu anche la
gentilezza de postar tuta la riceta !     : - )
Saluti.
Garum.